Teleseriaalis «Padjaklubi» Kristinat kehastav näitleja ja lavastaja Kertu Moppel (35) ning tema elukaaslane Erko Sõrmus said augustis esimest korda lapsevanemateks. Näitlejanna avaldab, mis lapsele nimeks sai ning mis mulje on emaroll talle siiani jätnud.
«Tegelikult on vist niimoodi, et kuna ma ei ole teadlikult selleks üldse ette valmistunud ja mõtlesin, et lasen ennast üllatada, et mis see siis nüüd kõik olema saab, siis ei olnud mul ka mingeid ootusi. Me lihtsalt üritame siin päev korraga võtta ja rahulikult kõigega toime tulla,» ütleb Moppel Elu24-le.